**Tuukka Rajamäki** (s. 2. elokuuta 1991 Lahti) on suomalainen jääkiekkoilija, joka pelaa Ranskan pääsarja Ligue Magnus-joukkue Jokers de Cergyssä. Hän on pelipaikaltaan keskushyökkääjä, mutta Rajamäki osaa pelata myös laidassa.

Ura
---

Rajamäki on Pelicansin kasvatti. Hän pelasi B-juniorina Kiekkoreippaassa, jonka kakkosjoukkueen paras pistemies ja syöttäjä Rajamäki oli kaudella 2007–2008 tehoilla 12+22=34. Kaudella 2010–2011 hän oli tehoilla 10+19=29 Pelicansin A-nuorten paras syöttäjä Niko Forsströmin kanssa ja Rajamäki sijoittui joukkueen sisäisessä pistepörssissä kolmanneksi. Kaudella 2011–2012 hän jakoi tehoilla 16+21=37 Pelicansin sisäisen pistepörssin toisen sijan Petr Stloukalin ja Antti Iivarin kanssa edellään vain Topi Kettunen.

Kaudeksi 2012–2013 Rajamäki siirtyi vuoden mittaisella sopimuksella Mestis-joukkue Heinolan Peliittoihin. Hänen tulokaskautensa toi 29 runkosarjaottelussa seitsemän maalia ja kuudessa playoff-ottelussa yhden syöttöpisteen. Rajamäki pelasi kauden aikana myös kaksi ottelua lainalla Suomi-sarjajoukkue Hydraulic Oilersissa. Kaudella 2013–2014 hänet siirrettiin Peliitoissa puolustajaksi. Rajamäki teki 42 runkosarjaottelussa tehot 6+6=12. Kaudella 2014–2015 hän palasi kuitenkin jälleen hyökkääjäksi. Kaudella 2015–2016 Rajamäki oli tehoilla 11+10=21 Peliittojen paras maalintekijä ja hän jakoi joukkueen sisäisen pistepörssin toisen sijan Christian Silfverin ja Jesse Häkkisen kanssa edellään vain Roope Elimäki.

Kesällä 2016 Rajamäki harjoitteli Pelicansin SM-liigajoukkueen kanssa. Hän pelasi kauden 2016–2017 kuitenkin kokonaan Peliitoissa, jossa Rajamäki kaksinkertaisti Mestiksen yhden kauden piste-ennätyksensä tehoilla 20+22=42. Hän oli joukkueen paras pistemies ja maalintekijä. Rajamäki sijoittui koko Mestiksen maalipörssissä seitsemänneksi ja pistepörssissä kahdeksanneksi. Hän voitti myös Peliittojen sisäisen tehotilaston lukemalla +11. Rajamäki palkittiin kauden päätteeksi Mestiksen herrasmiespelaajana Waltteri Immonen -palkinnolla. Kaudeksi 2017–2018 hän siirtyi vuoden mittaisella sopimuksella Jokipoikiin. Rajamäki teki Mestiksen yhden kauden piste-ennätyksensä tehoilla 15+28=43, joilla hän oli joukkueen kolmanneksi paras pistemies. Rajamäki jakoi neljällä osumallaan Mestiksen alivoimamaalipörssin voiton KeuPa HT:n Markus Jokisen kanssa. Tammikuussa 2018 hän teki kymmenessä ottelussa tehot 7+7=14 ja Rajamäki valittiin Mestiksen tammikuun kuukauden pelaajaksi. Pudotuspeleissä hän jakoi viidellä syöttöpisteellään Jokipoikien sisäisen syöttöpörssin voiton Ville Halosen kanssa.

Kaudeksi 2018–2019 Rajamäki siirtyi vuoden mittaisella sopimuksella Ranskan Ligue Magnusin Aigles de Niceen. Hän teki miesten pääsarjadebyyttinsä näin ollen 27-vuotiaana runkosarjan avauskierroksella 15. syyskuuta 2018 Chamois de Chamonixia vastaan. Rajamäki keräsi ottelusta teholukeman –1. Hän avasi maalitilinsä pääsarjatasolla seuraavassa ottelussa 18. syyskuuta 2018 vieraissa Étoile noire de Strasbourgia vastaan heti kypärätempulla. Rajamäen kaksi ensimmäistä osumaa syntyivät ylivoimalla. Kaikkiaan hänen ensimmäinen pääsarjakautensa toi 44 runkosarjaottelussa tehot 17+32=49 ja neljässä playoff-ottelussa kaksi maalia. Rajamäki oli runkosarjassa Nicen paras pistemies maanmiehensä Juuso Perttilän kanssa ja he jakoivat Ligue Magnusin pistepörssin kuudennen sijan. Pudotuspeleissä hän oli joukkueen paras maalintekijä.

Rajamäki siirtyi kaudeksi 2019–2020 vuoden mittaisella sopimuksella Puolan Polska Hokej Ligan GKS Katowiceen. Hän oli 11 osumallaan joukkueen kolmanneksi paras maalintekijä Jussi Makkosen ja Tadej Čimžarin kanssa. Rajamäki voitti kauden päätteeksi pronssia. Lokakuussa 2020 hän palasi Suomeen ja siirtyi Suomi-sarjajoukkue HC Giantsiin. Joulukuussa Rajamäki siirtyi loppukauden 2020–2021 kattavalla sopimuksella monikansallisen Alps Hockey Leaguen itävaltalaisjoukkue EC Bregenzerwaldiin, kun joukkueen suomalainen päävalmentaja Markus Juurikkala oli tarkkaillut häntä jonkin aikaa.

Pelityyli
---------

Jatkoaika.com -verkkolehden mukaan Rajamäki on monipuolinen pelaaja, joka viihtyy yhtä hyvin sekä hyökkäys- että puolustuspäässä. Hän kykenee pelaamaan myös puolustajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Hydraulic Oilers | Suomi-sarja | 2 | 1 | 1 | 2 | 0 | – | – | – | – | – |
|  | Peliitat | Mestis | 29 | 7 | 0 | 7 | 8 | 6 | 0 | 1 | 1 | 0 |
| 2013–2014 | Peliitat | Mestis | 42 | 6 | 6 | 12 | 18 | – | – | – | – | – |
| 2014–2015 | Peliitat | Mestis | 54 | 4 | 16 | 20 | 18 | – | – | – | – | – |
| 2015–2016 | Peliitat | Mestis | 50 | 11 | 10 | 21 | 8 | – | – | – | – | – |
| 2016–2017 | Peliitat | Mestis | 46 | 20 | 22 | 42 | 10 | 4 | 0 | 1 | 1 | 0 |
| 2017–2018 | Jokipojat | Mestis | 50 | 15 | 28 | 43 | 12 | 9 | 1 | 5 | 6 | 6 |
| 2018–2019 | Aigles de Nice | Ranska | 44 | 17 | 32 | 49 | 22 | 4 | 2 | 0 | 2 | 0 |
| 2019–2020 | GKS Katowice | Puola | 35 | 11 | 14 | 25 | 14 | 4 | 0 | 3 | 3 | 0 |
| 2020–2021 | HC Giants | Suomi-sarja | 8 | 5 | 10 | 15 | 2 | – | – | – | – | – |
|  | EC Bregenzerwald | AlpsHL | 22 | 10 | 11 | 21 | 8 | 2 | 0 | 1 | 1 | 0 |
|  | EC Bregenzerwald | Itävalta2 | 0 | 0 | 0 | 0 | 0 | 2 | 0 | 2 | 2 | 0 |
| 2021–2022 | Jokers de Cergy | Ranska | 44 | 13 | 25 | 38 | 19 | 11 | 3 | 6 | 9 | 12 |
| 6 kautta | yhteensä | Mestis | 271 | 63 | 82 | 145 | 74 | 19 | 1 | 7 | 8 | 6 |
| 2 kautta | yhteensä | Ranska | 88 | 30 | 57 | 87 | 41 | 15 | 5 | 6 | 11 | 12 |
| 1 kausi | yhteensä | Puola | 35 | 11 | 14 | 25 | 14 | 4 | 0 | 3 | 3 | 0 |

Lähteet
-------

* Tuukka Rajamäki The Internet Hockey Databasessa (englanniksi)
* Tuukka Rajamäki Eurohockey-sivustolla (englanniksi)
* Tuukka Rajamäki *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Tuukka Rajamäki *Elite Prospects*. Everysport Media Group AB.  (englanniksi)
2. ↑  Elite Prospects - Kiekkoreipas-T U18 *eliteprospects.com*. Everysport Media Group. Viitattu 21.11.2019. (englanniksi)
3. ↑  Elite Prospects - Pelicans U20 *eliteprospects.com*. Everysport Media Group. Viitattu 21.11.2019. (englanniksi)
4. ↑  Elite Prospects - Pelicans U20 *eliteprospects.com*. Everysport Media Group. Viitattu 21.11.2019. (englanniksi)
5. ↑  Niko Forsström jatkaa Peliitoissa *Jatkoaika.com*.  2.5.2012. Jatkoaika r.y. Viitattu 21.2.2019.
6. ↑  Marttila, Joni; Hakulinen, Toni: Peliittojen pelaaja-arvioinnit 2013-2014: Tulosta parempi suoritus *Jatkoaika.com*.  19.3.2014. Jatkoaika r.y. Viitattu 21.2.2019.
7. ↑  Hakulinen, Toni; Knuutila, Antti: Peliittojen pelaaja-arvostelut 2014-15 *Jatkoaika.com*.  30.3.2015. Jatkoaika r.y. Viitattu 21.2.2019.
8. ↑  Elite Prospects - Peliitat *eliteprospects.com*. Everysport Media Group. Viitattu 21.11.2019. (englanniksi)
9. ↑  Elite Prospects - Mestis Stats 2016-2017 *eliteprospects.com*. Everysport Media Group. Viitattu 21.11.2019. (englanniksi)
10. ↑  Elite Prospects - Peliitat *eliteprospects.com*. Everysport Media Group. Viitattu 21.11.2019. (englanniksi)
11. ↑  Peliittojen tehohyökkääjä Jokipoikien haaviin *Jatkoaika.com*.  6.6.2017. Jatkoaika r.y. Viitattu 21.2.2019.
12. ↑  Tuukka Rajamäki valittiin tammikuun parhaaksi pelaajaksi *mestis.fi*.  1.2.2018. Suomen Jääkiekkoliitto – Finlands Ishockeyförbund ry.  Arkistoitu 22.2.2019. Viitattu 21.2.2019.
13. ↑  Elite Prospects - Jokipojat *eliteprospects.com*. Everysport Media Group. Viitattu 21.11.2019. (englanniksi)
14. ↑  Rajamäki ja Viirlas Nizzan aurinkoon *mehtimakelainen.net*.  22.5.2018. Karelia Viestintä Oy.  Arkistoitu 22.2.2019. Viitattu 21.2.2019.
15. ↑  Chamonix vs Nice: 2-3 *ligue\_magnus.wttstats.pointstreak.com*.  15.9.2018. Fédération Française de Hockey sur Glace. Viitattu 21.2.2019. (ranskaksi)
16. ↑  Nice vs Strasbourg: 6-1 *ligue\_magnus.wttstats.pointstreak.com*.  18.9.2018. Fédération Française de Hockey sur Glace. Viitattu 21.2.2019. (ranskaksi)
17. ↑  Elite Prospects - France Stats 2018-2019 *eliteprospects.com*. Everysport Media Group. Viitattu 21.11.2019. (englanniksi)
18. ↑  Elite Prospects - Nice *eliteprospects.com*. Everysport Media Group. Viitattu 21.11.2019. (englanniksi)
19. ↑  Elite Prospects - KH GKS Katowice *eliteprospects.com*. Everysport Media Group. Viitattu 1.7.2020. (englanniksi)
20. ↑  Jäteille kovan luokan vahvistus – Tuukka Rajamäki Hollolaan *hcgiants.fi*.  9.10.2020. HC GIANTS ry. Viitattu 17.12.2020.
21. ↑  Kleber, Mario: Statt 42 spielt nun die 24 *ecbregenzerwald.at*.  17.12.2020. EC Bregenzerwald. Viitattu 17.12.2020. (saksaksi)
22. ↑  Tuukka Rajamäki *Jatkoaika.com*. Jatkoaika r.y. Viitattu 21.2.2019.